Obec Dobrá Voda  –  obecné zastupiteľstvo,   919 54   Dobrá Voda 121


Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 29. 12. 2014 o 18.00 hod.
	v zasadacej miestnosti Obecného úradu


Počet poslancov obecného zastupiteľstva: 7


Prítomní
René Blanárik – starosta obce, Eva Ažaltovičová, Ján Kollár, Ivana Ladvenicová, Lívia Michaličková, Gabriela Puškášová, Blanka Štefaničková - poslanci OZ Dobrá Voda

Neprítomní
Andrea Lukačovičová – ospravedlnená

Program zasadnutia

1. Otvorenie zasadnutia
2. Schválenie programu zasadnutia, určenie zapisovateľa  a overovateľov  zápisnice 
3. Kontrola plnenia uznesení z predchádzajúceho  zasadnutia  OZ  Dobrá Voda
4. Voľba  návrhovej  a mandátovej komisie
5. Zloženie sľubu poslankyne obecného zastupiteľstva
6. Overenie zloženia sľubu a správa mandátovej komisie
7. Rozpočtové opatrenie č. 4/2014
8. Príkaz starostu obce Dobrá Voda na vykonanie inventarizácie majetku, záväzkov a rozdielu majetku a záväzkov obce Dobrá Voda k 31.12.2014
9. Informácia o prijatých opatreniach  na odstránenie zistených nedostatkov v rámci kontroly efektívnosti a účinnosti pri výkone pôsobností obcami SR v obci Dobrá Voda  vykonanej Najvyšším kontrolným úradom Slovenskej republiky v čase od 12.5.2014 do 5.11.2014
10. Uznesenia OZ
11. Diskusia
12. Záver 



1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik 
– starosta obce. 

2. Schválenie programu zasadnutia, určenie zapisovateľa a overovateľov zápisnice 

Starosta obce René Blanárik skonštatoval, že na zasadnutí OZ sú prítomní 5 poslanci a OZ je uznášania schopné. Oboznámil poslancov s programom zasadnutia. Poslanci OZ nemali k predloženému programu pripomienky.

René Blanárik určil za zapisovateľku zápisnice Janu Dankovú a za overovateľov zápisnice Ivanu Ladvenicovú, Blanku Štefaničkovú.

3. Kontrola plnenia uznesení z predchádzajúceho zasadnutia OZ Dobrá Voda

Kontrolu uznesení zo zasadnutia OZ  Dobrá Voda dňa 12.12.2014 urobila Gabriela Puškášová 
a skonštatovala, že všetky uznesenia boli splnené. 

4. Voľba návrhovej a mandátovej komisie

Starosta obce navrhol, aby návrhová komisia pracovala v zložení
predseda - Lívia Michaličková
členovia - Gabriela Puškášová, Ivana Ladvenicová.

Zároveň sa ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení, tak aby sa efektívne naplnil program rokovania a jeho ciele.

Starosta obce navrhol nasledovné zloženie mandátovej komisie 
predseda - Ján Kollár
členovia - Ivana Ladvenicová, Blanka Štefaničková. 

Členovia mandátovej komisie majú za úlohu nasledovné
a) overiť doklady o zložení sľubu poslankyne OZ,
b) zistiť, či nevykonáva funkciu nezlučiteľnú s funkciou poslanca 
c) podať o výsledku svojich zistení správu zasadnutiu OZ.

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 5 poslanci. 

Uznesenie č. 7/2015

Obecné zastupiteľstvo v Dobrej Vode
1. schvaľuje program zasadnutia obecného zastupiteľstva zo dňa 29.12.2014
2. určuje overovateľov zápisnice  –  Ivana Ladvenicová, Blanka Štefaničková, zapisovateľka             Jana Danková
3. volí návrhovú komisiu v zložení
predseda – Lívia Michaličková 
členovia  -  Gabriela Puškášová, Ivana Ladvenicová
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení, tak aby sa efektívne naplnil program rokovania a jeho ciele
5. volí mandátovú komisiu v zložení
predseda -  Ján Kollár
členovia  -  Ivana Ladvenicová, Blanka Štefaničková
6. ukladá mandátovej komisii
a) overiť doklady o zložení sľubu poslankyne
b) zistiť, či nevykonáva funkciu nezlučiteľnú s funkciou poslanca 
c) podať o výsledku svojich zistení správu ustanovujúcemu zasadnutiu OZ

Za: 		5
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 5.

5. Zloženie sľubu poslankyne obecného zastupiteľstva

Nakoľko sa Ivan Vaculík dňa 11.12.2014 vzdal mandátu poslanca OZ v Dobrej Vode, uvoľnený mandát bude obsadený náhradníkom, ktorým je na základe Zápisnice miestnej volebnej  komisie o výsledku volieb v obci do OZ a starostu obce Eva Ažaltovičová.
René Blanárik odovzdal Eve Ažaltovičovej, ako náhradníkovi, osvedčenie o tom, že sa stala poslancom obecného zastupiteľstva. 
Starosta obce prečítal znenie sľubu poslanca obecného zastupiteľstva, ktorý poslankyňa obecného zastupiteľstva Eva Ažaltovičová potvrdila svojim podpisom.
Starosta obce uviedol, že na zasadnutí OZ sú prítomní 6 poslanci OZ. 
Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 8/2015

Obecné zastupiteľstvo v Dobrej Vode
konštatuje, že Eva Ažaltovičová zložila zákonom predpísaný sľub poslanca a tým sa stala poslankyňou OZ v Dobrej Vode. 

Za: 		5
Proti: 		0
Zdržal sa: 	1 Eva Ažaltovičová
Nehlasoval:	0

Uznesenie bolo schválené počtom hlasov 5.

 6. Overenie zloženia sľubu a správa mandátovej komisie
 
Starosta obce vyzval predsedu mandátovej komisie aby predložil Obecnému zastupiteľstvu Správu mandátovej komisie. 
Predseda mandátovej komisie Ján Kollár, predložil správu mandátovej komisie, ktorá tvorí prílohu tejto zápisnice.
Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 9/2015

Obecné zastupiteľstvo v Dobrej Vode berie na vedomie Správu mandátovej komisie.
	
Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

7. Rozpočtové opatrenie č. 4/2014

Starosta obce oboznámil poslancov so zmenami v rozpočte, zmeny boli vykonané na základe skutočného čerpania  rozpočtu  Obce Dobrá Voda (ďalej len rozpočet) k 31.12.2014. Návrh na zmenu rozpočtu Rozpočtové opatrenie 4/2014 dostali poslanci ako materiál na rokovanie a tvorí prílohu tejto zápisnice. Po krátkej diskusii poslancov a vysvetlení dotazov účtovníčkou obce Luciou Piačkovou, starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 10/2015

Obecné zastupiteľstvo v Dobrej Vode
schvaľuje zmenu rozpočtu Obce Dobrá Voda – Rozpočtové opatrenie č. 4/2014, ktorým sa upravuje rozpočet Obce Dobrá Voda na rok 2014. 

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

8. Príkaz starostu obce Dobrá Voda na vykonanie inventarizácie majetku, záväzkov a rozdielu majetku a záväzkov obce Dobrá Voda k 31.12.2014

Starosta obce oboznámil poslancov so znením Príkazu starostu obce Dobrá Voda na vykonanie inventarizácie majetku, záväzkov a rozdielu majetku a záväzkov obce Dobrá Voda k 31.12.2014. Uvedený dokument poslanci dostali ako materiál na rokovanie OZ a tvorí prílohu tejto zápisnice. Po krátkej diskusii starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci.

Uznesenie č. 11/2015

Obecné zastupiteľstvo v Dobrej Vode
berie na vedomie Príkaz starostu obce Dobrá Voda na vykonanie inventarizácie majetku, záväzkov a rozdielu majetku a záväzkov obce Dobrá Voda k 31.12.2014. 

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

9. Informácia o prijatých opatreniach  na odstránenie zistených nedostatkov v rámci kontroly efektívnosti a účinnosti pri výkone pôsobností obcami SR v obci Dobrá Voda vykonanej Najvyšším kontrolným úradom Slovenskej republiky v čase od 12.5.2014 do 5.11.2014

Starosta obce informoval poslancov, že nakoľko pri vykonaní kontroly boli zistené viaceré nedostatky, zo strany Najvyššieho kontrolného úradu Slovenskej republiky sme boli požiadaní, aby sme na najbližšom zasadnutí OZ informovali o výsledku kontroly a o prijatých opatreniach OZ obce Dobrá Voda. 
„Protokol o výsledku kontroly efektívnosti a účinnosti pri výkone pôsobností obcami Slovenskej republiky – Obec Dobrá Voda“ (ďalej len protokol) vypracovaný na základe Poverenia na výkon kontroly číslo 664/01 zo dňa  10.04.2014 bol prerokovaný na zasadnutí OZ Dobrá Voda dňa 15.12.2014 a uznesením  č. 319/2014 protokol poslanci OZ zobrali na vedomie. 
Opatrenia na odstránenie zistených nedostatkov poslanci OZ dostali ako materiál na rokovanie. Uvedený dokument tvorí prílohu tejto zápisnice. 
Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 12/2015

Obecné zastupiteľstvo v Dobrej Vode
berie na vedomie Informáciu o prijatých opatreniach  na odstránenie zistených nedostatkov v rámci kontroly efektívnosti a účinnosti pri výkone pôsobností obcami SR v obci Dobrá Voda vykonanej Najvyšším kontrolným úradom Slovenskej republiky v čase od 12.5.2014 do 5.11.2014.

Za: 		5
Proti: 		1 Gabriela Puškášová
Zdržal sa: 	0
Nehlasoval:	0

Uznesenie bolo schválené počtom hlasov 5.

10. Uznesenia OZ

Starosta obce požiadal predsedníčku návrhovej komisie Líviu Michaličkovú o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 

11. Diskusia

Starosta obce informoval poslancov o tom, že zimnú údržbu obce zabezpečí KOVO spol. s r. o.. Zatiaľ len posýpali, nebolo potrebné odhŕňanie snehu. V tomto roku by starosta chcel využiť projekty realizované v rámci Úradu práce, soc. vecí a rodiny.  Na budúci týždeň príde návšteva z Obce Němčičky, v rámci cezhraničnej spolupráce budú robiť fotografickú dokumentáciu obce. 



12. Záver 

Program zasadnutia obecného zastupiteľstva v Dobrej Vode bol splnený. 
Na záver starosta obce poďakoval prítomným za účasť a zasadnutie ukončil. 


Zápisnicu zapísala: Bc. Jana Danková


Zapisovateľ zápisnice:	______________________________________



Overovatelia zápisnice:	______________________________________

				______________________________________



V Dobrej Vode, 29. decembra 2014


[bookmark: _GoBack]
	_______________
	René Blanárik
	 starosta obce

